Ցեղասպանութեան ճանաչման ուղղութեամբ բանաձեւ կը ներկայացւի Կոնգրես՝ վերահաստատելու, բանաձեւը ինքը այդպէս է կոչւում՝ վերահաստատելու ԱՄՆ-ի կողմից Ցեղասպանութեան ճանաչման փաստը։ Ի՞նչ է նշանակում ԱՄՆ-ի կողմից ճանաչում, կամ ճանաչել է, կամ չի ճանաչում։ Իրականում, այնքանով, ինչքանով Ռուսաստանի Դուման է ճանաչել այնքանով, ինչքանով Իտալիայի սենատն է ճանաչել, Բելգիայի սենատն է ճանաչել եւ մի շարք այլ պետութիւններ, որտեղ բանաձեւերով ճանաչել են, այնքանով երեք անգամ ԱՄՆ-ի կոնգրեսի Ներկայացուցիչների պալատն է ճանաչել։ Ինչը որ բանաձեւն է ասում, ասում է, որ որովհետեւ ճանաչել է Ներկայացուցիչների պալատը, որովհետեւ իր օրին նախագահ Ռէյգանը ճանաչել է, օրէնսդիրը դիմում է գործադիրին՝ ասելով երկու բան, որ երբ միջազգային յարաբերութիւնների ժամանակ այս դէպքերին ակնարկ է արւելու, ԱՄՆ-ի նախագահն ասի, որ այս դէպքերը Ցեղասպանութիւն են եւ երբ որ ամէն տարի Ապրիլ 24-ին ԱՄՆ-ի նախագահը ուղերձով է հանդէս գալիս, այս դէպքերը որակի Ցեղասպանութիւն։ Այսինքն՝ ամբողջութեամբ ճիշտ չի ասել, որ ԱՄՆ-ը Ցեղասպանութիւնը ճանաչել է, ամբողջութեամբ ճիշտ էլ չի ասել, որ չի ճանաչել։ Ճանաչելու պարագային կարելի է, որ այս երկու եզրերից մէջտեղինը լինի, ինչպէս որ Հայաստանի պարագային կարելի չէ ասել, որ ամբողջութեամբ ճանաչել է Լեռնային Ղարաբաղի անկախութիւնը կամ ճիշտ չի նաեւ ասել, որ ամբողջութեամբ չի ճանաչել Լեռնային Ղարաբաղի Հանրապետութիւնը։ Շատ չշեղւեմ նիւթից, բայց այս ճանաչելու մասը, առնւազն այս երկու եզրերի միջինը, շատ մեծ մոխրագոյն երանգներ կան։ Ուրեմն՝ այդ բանաձեւը անընդհատ վերջին 12 տարիներին Սպիտակ տունը փորձում է լիագումար նիստի չհասցնել, որպէսզի յանկարծ չորդեգրւի, որովհետեւ իրենք էլ գիտեն, որ եթէ հասնի լիագումար նիստի՝ կորդեգրւի։ Համապատասխան յանձնախմբերից որդեգրւել է, համաձայնութիւն կայ, այսինքն, բայց մինչեւ վերջն էլ Սպիտակ տունը կարողացել է առաջն առնել, Օբամայի պարագային շատ սուսուփուս, այսպէս կարելի է ասել՝ նոյնիսկ խաբելով՝ օրակարգի չբերւեց։